
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 24ης (κατεπείγουσας) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  368/2013
ΘΕΜΑ: α. Έγκριση πραγματοποίησης εκδηλώσεων Χριστουγέννων 2013 – Πρωτοχρονιάς 2014 και β. Έγκριση δαπάνης και ψήφιση πίστωσης ποσού 3.904,70 € για την κάλυψη τους
    Στον Πύργο, σήμερα 30 του μηνός Δεκεμβρίου, του έτους 2013, ημέρα Δευτέρα και ώρα 12.30 μεσ. το Δημοτικό Συμβούλιο Πύργου συνήλθε σε κατεπείγουσα δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 61252/27-12-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 παρ. 5  του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος, 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Ρωμαίος Στέφανος, 19. Μικελόπουλος Γεώργιος, 20. Δημόπουλος Φώτιος, 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα (Αντιπρόεδρος Δημοτικού Συμβουλίου), 27. Μπελόκας Διονύσιος, 28. Διαμαντόπουλος Κων/νος, 29. Μεσσαλάς Δημήτριος, 30. Γιάνναρος Χρήστος – Επικεφαλής της παράταξης «Λαϊκή Συσπείρωση», 31. Καραμπέτσος Αθανάσιος, 32. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

    Ακολούθως ο Πρόεδρος ανέφερε: «Το Δημοτικό Συμβούλιο κλήθηκε σε κατεπείγουσα συνεδρίαση σύμφωνα με το άρθρο 67 παρ. 5 του Ν. 3852/2010 προκειμένου να λάβει απόφαση για: α. Την έγκριση πραγματοποίησης εκδηλώσεων Χριστουγέννων 2013 – Πρωτοχρονιάς 2014 και β. την έγκριση δαπάνης και ψήφιση πίστωσης ποσού 3.904,70 € για την κάλυψη τους. Ζητείται η έγκριση του κατεπείγοντος του θέματος.
    Το Δημοτικό Συμβούλιο ομόφωνα ενέκρινε το κατεπείγον του θέματος.

    Εν συνεχεία ο Πρόεδρος εξέθεσε τα εξής:
 «Σύμφωνα με το άρθρο 158 παρ. 2 του Ν.3463/2006, το γραφείο Δημάρχου με το 803Δ/2013 έγγραφό του, εισηγείται στο Δημοτικό Συμβούλιο: α.: Την έγκριση της πραγματοποίησης των εκδηλώσεων για τον εορτασμό των Χριστουγέννων 2013 και Πρωτοχρονιάς 2014, β: Την έγκριση δαπάνης ποσού 3.904,70 € και γ: την ψήφιση της πίστωσης εις βάρος του Κ.Α. 00.6443.01 του προϋπολογισμού του Δήμου, οικονομικού έτους 2013.
    Το ανωτέρω ποσό αναλύεται ως εξής:
· Ηχητική Εγκατάσταση μουσικής στους δρόμους της πόλης κατά τη διάρκεια της εορταστικής περιόδου, ποσό 1.845,00 € (συμπεριλαμβανομένου ΦΠΑ)
· Ηχητική κάλυψη συναυλίας την παραμονή των Χριστουγέννων, ποσό 1.845,00 € (συμπεριλαμβανομένου ΦΠΑ)
· Καφέδες, νερά αναψυκτικά για τη δεξίωση της Πρωτοχρονιάς, ποσό 214,70 € (συμπεριλαμβανομένου ΦΠΑ)»
    Κατόπιν αυτών ο Πρόεδρος κάλεσε το Δημοτικό Συμβούλιο ν’ αποφασίσει επί της ανωτέρω εισήγησης.
Το Δημοτικό Συμβούλιο Πύργου

λαμβάνοντας υπόψη του:

· Τις διατάξεις του άρθρου 65 του Ν.3852/2010

· Τις διατάξεις του άρθρου 158 παρ. 2 του Ν.3463/2006

· Την υπ’ αριθμ. 803Δ/2013 εισήγηση του Γρ. Δημάρχου,
· Το πρωτογενές αίτημα που υπεβλήθη από την αρμόδια υπηρεσία του Δήμου (με αριθμό 13REQ001813710 ),  μετά από διαλογική συζήτηση
Α π ο φ α σ ί ζ ε ι

Α. Ομόφωνα, εγκρίνει το κατεπείγον του θέματος
Β. Κατά πλειοψηφία, εγκρίνει:
1. Την πραγματοποίηση των εκδηλώσεων για τον εορτασμό των Χριστουγέννων 2013 και Πρωτοχρονιάς 2014.
2. Την δαπάνη ποσού 3.904,70 € που επιμερίζεται ως εξής: α. Ηχητική Εγκατάσταση μουσικής στους δρόμους της πόλης κατά τη διάρκεια της εορταστικής περιόδου, ποσό 1.845,00 € (συμπεριλαμβανομένου ΦΠΑ), β. Ηχητική κάλυψη συναυλίας την παραμονή των Χριστουγέννων, ποσό 1.845,00 € (συμπεριλαμβανομένου ΦΠΑ) και γ. Καφέδες, νερά αναψυκτικά για τη δεξίωση της Πρωτοχρονιάς, ποσό 214,70 € (συμπεριλαμβανομένου ΦΠΑ)
3. Ψηφίζει τη διάθεση της πίστωσης του ανωτέρω ποσού εις βάρος του Κ.Α. 00.6443.01, του προϋπολογισμού του Δήμου, οικονομικού έτους 2013.
    Μειοψηφούντων των Δημοτικών Συμβούλων κ.κ.: Φ. Δημόπουλου, Γ. Ανδριόλα, Β. Σεϊντή, Γ. Κουρμπανά, Δ. Λιατσή, Κ. Γεράνιου, Α. Αγγελακοπούλου, Δ. Μπελόκα, Κ. Διαμαντόπουλου και Δ. Μεσσαλά.

Οι Δημοτικοί Σύμβουλοι κ.κ. Χ. Γιάνναρος, Α. Καραμπέτσος και Ι. Σεφερλής, δήλωσαν λευκό.

Η παρούσα απόφαση έλαβε αύξοντα αριθμό 368/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                 ΤΑ ΜΕΛΗ                          Ο ΓΡΑΜΜΑΤΕΑΣ

Ακριβές απόσπασμα

Εκ των πρακτικών του Δ.Σ.

                                              Πύργος  31 – 12 - 2013

  Ο ΠΡΟΕΔΡΟΣ ΤΟΥ Δ.Σ.

 ΕΥΣΤΑΘΙΟΣ ΚΑΝΝΗΣ

